**הגברת הערנות בעקבות עלייה   
במספר מקרי הכלבת בישראל**

תושבים יקרים,

במהלך שנת 2017 התגלו כ-50 מקרי כלבת בצפון הארץ (עמק המעיינות, אזור הגלבוע, עמק בית שאן ויוקנעם). ברוב המקרים מדובר בתנים נגועים - להבדיל מאירועים אחרים בעבר, שבהם המחלה התפרצה בעיקר בקרב שועלים או כלבי-בר.   
נכון לעכשיו לא אובחנו מקרי כלבת באזורנו.   
בתחום המועצה ישנו גידול במספר התנים, ולפיכך אנו רואים ושומעים תנים בתדירות גבוהה מהרגיל. אין זה אומר שכל תן נגוע בכלבת, אך חשוב לשמור על הערנות!  
חיסון אוכלוסיית התנים ודילולה נעשים על ידי רשות שמורות הטבע והגנים. אנו עומדים בקשר מולם, עובדים עמם בשיתוף פעולה ועוקבים אחר מקרי הכלבת בצפון הארץ.  
  
**כידוע, מחלת הכלבת היא מחלה חשוכת מרפא ומסכנת חיים!**

כדי למנוע הידבקות והתפשטות של המחלה באזורנו, חשוב מאוד שתקפידו על הכללים הבאים:

* חסנו את כלביכם אחת לשנה, החל מגיל 3 חודשים, בהתאם לחוק. אנו ממליצים לחסן נגד כלבת גם את חתולי הבית.
* בהתאם לחוק: אין לשחרר כלב לחופשי מחוץ לבית, ללא רצועה, כדי למנוע הידבקות של הכלב במחלה.
* באופן רגיל, תנים וחיות בר אחרות שומרים מרחק מבני אדם. לעומת זאת, התנהגותן של חיות נגועות אינה שגרתית והן עלולות לתקוף. בכל מקרה של זיהוי התנהגות חריגה של בעל חיים, יש לדווח במהירות אל מוקד המועצה בטל' 09-8973303/4, 09-8981683 או למחלקה הווטרינרית בטל' 09-8981670, או לפקח רשות שמורות הטבע,   
  אסף קפלן: 053-7762238.
* בכל מקרה של נשיכת בעל חיים יש לשטוף את המקום במים ובסבון ולהגיע במהירות ללשכת הבריאות האזורית בנתניה, רחוב ויצמן 23. טלפון: 09-8300111.

**מידע נוסף על התן והשועל – ניתן למצוא באתר רשות הטבע והגנים: https://goo.gl/hzvsab**

בברכה

ד"ר אודי לבל  
וטרינר המועצה